«Skal vi danse»-Martine: - Deilig med kjærestetid igjen
Tidligere på kvelden hadde Martine Lunde blitt satt litt ut etter kveldens store overraskelse, da kjæreseten Alexander Sæterstøl (22) dukket opp i en svær pakke som programlederne presenterte for Martine. Da hun så hvem det var, slo hun hendene foran ansiktet og hikstet «herregud!» før tårene spratt fra øynene hennes. – Dere skal vite at det er lenge siden de to har sett hverandre, og det er tydelig at gjensynet er etterlengtet. Nå gråter snart alle her, utbrøt programleder Anders Hoff. – Det var helt sykt og ikke noe jeg hadde forventet. Jeg skjønte ingenting da jeg kikket ned, sier Lunde da hun så kjæresten dukke opp av esken. – Nå får du iallfall litt mer tid til å være sammen med han neste uke? – Ja, det skal bli veldig deilig med litt kjærestetid igjen. Det har vi ikke hatt på lenge, sier hun til VG. Martine Lunde hadde egentlig veldig mye på gang til finalen neste lørdag, men er likevel svært godt fornøyd med egen innsats. – Jeg ble nummer tre, det er jeg kjempestolt av! Jeg hadde aldri trodd at jeg kunne nå så langt, så jeg har det faktisk ganske bra nå. – Hemmet skaden i beinet deg noe i kveld? – Nei, faktisk ikke. Jeg tror nok at adrenalinet strømmet så heftig at jeg ikke kjente noe til det, sier Martine Lunde som hadde teipet det vonde beinet for sine tre danser i kveld. Martine Lunde har den siste uken vært plaget av en smertefull beinhinnebetennelse, men lovet på forhånd overfor VG å gi alt. - Det går bedre med foten, og jeg har blant annet fått laserbehandling som hjalp. Jeg har fremdeles smerter i foten når jeg danser, men nå skal jeg bare glemme det og gi alt på parketten i semifinalen, sa en offensiv Lunde til VG. Hun havnet likevel i duell med Jan Gunnar Solli om den siste finaleplassen i kveld. Einar Nilsson slapp duell og er klar for finalen neste lørdag. – Det er litt skummelt å møte duellkongen, sa Lunde før duellen satte i gang og henviste til Jan Gunnar Sollis femte duell på rad. 1 av 2FYRRIG ÅPNING: Jan Gunnar Solli og Rikke Lund.Frode Hansen Jan Gunnar Solli og dansepartner Rikke Lund var først ute lørdag kveld med sin paso doble. – Du eide hele nummeret! Du tar gulvet og leverer en skikkelig kraftfull paso doble, kom det begeistret fra dommer Merete Lingjærde. Paret innkasserte tre niere og en tier - 37 poeng. Martine Lunde i helhvitt og Fredric Brunberg kastet seg ut i en slowfox. Et løft, mente dommerne. – Du viser at du fortjener å stå der du står, sa dommer Egor Filipenko. Deretter ble Martine overrasket av en stor pakke som inneholdt kjæresten Alexander Sæterstøl som gikk ut av konkurransen tidligere i høst. Da brast det fullstendig for Martine som ikke hadde sett kjæresten på noen uker! Det ble forresten 36 poeng på Martine og Fredric. Alltid blide Einar Nilsson og Anette Stokke danset quickstep på et imponerende vis, skal vi tro dommerne. – Du er en skikkelig entertainer, jeg koser meg så jeg nesten glemmer å se på beina dine, men det gjør ingenting, sa Tore Petterson. Dommerne kvitterte det hundre prosents Bergen-innslaget med til sammen 36 poeng. Jan Gunnar og Rikkes andre dans var wienervals til Etta James’ «At Last». – Jeg blir så rørt, hjertet mitt banker litt ekstra... Kan jeg gi deg en klem? spurte dommer Trine Dehli Cleve og fikk den klemmen hun ba om. Fire tiere ble det for wienervalsen deres - 40 poeng og 77 poeng til sammen. Martine og Frederics andre dans var en spretten jive. – Du strutter av selvtillit, skikkelig girl power, var den gode tilbakemeldingen fra Merete Lingjærde. Paret fikk 33 poeng og ligger med sine 69 poeng et stykke bak Jan Gunnar og Rikke, men det er til syvende og sist publikum som bestemmer. Semifinalens aller siste dans var Einar Nilsson og Anette Stokkes wienervals til Kaizers Orchestras «Hjerteknuser». Den hadde Einar dedisert sin samboer Line Frøyland som han de siste månedene har sett mindre enn ønsket, men som i kveld var på plass i salen - svært rørt. – Det har vært veldig spennende og enormt inspirerende og følge Einar i høst. Jeg er veldig stolt av han, sa Line Frøyland på sendingen, og avslørte at hun ikke ante noen ting om at kjærestens dans i kveld var tilegnet henne. Einar og Anette fikk tiere av hele dommerpanelet og havnet dermed på 76 poeng.
Det ble Martine Lunde (22) var som trakk det korteste strået i semifinalen i kveld. Jan Gunnar Solli møter Einar Nilsson som gikk rett til finalen tidligere i kveld. - Det blir veldig deilig med litt kjærestetid igjen, sier Martine Lunde til VG.